Die Springbokspan speel soos in die goue jare van Springbokrugby. Die spelers plaas hul lywe vir mekaar op die spel, hulle benut hul geleenthede en hul werkverrigting is soveel beter as die geploeter van verlede jaar.
Dit het Saterdag nooit gelyk of die Franse ŉ houvas sou kry nie. Hulle was baie beter as verlede week in die skrums, lynstane en hulle het goud ontdek in die jong senter Damian Penaud. Ek is seker sy pa, Alain wat ook vir die Hane gespeel het, sal baie trots op hom wees.
Ek het baie lank laas so span poging gesien. Ek is glad nie n AC ondersteuner nie en het hom soos Jake gehaat, laat ek liewers se sy arrogansie gehaat. Maar net soos Jake en ja Hy, AC deur goeie hulp afrigter, Eddie Jones gehelp is het Brendon Venter herdie span leer saamstaan.
Lyk my ons is so honger vir wenrugby vir bokke dat enige wen ons nou skielik weer een van bestes maak soos almal aangaan. Gaan kyk en bestudeer weer die wedstryd, bokke was eintlik glad nie so wonderlik nie, dink nie hierdie Franse was ‘n goeie toets vir ons sterkte nie.
Sien die wen vir wat dit was. Dis baie beter as die geploeter van laasjaar. Maar ja…..pessimiste sal daar ook seker in ons geledere wees. Dalk moet jy maar liewer die Skotte en Waliesers se rugby volg en die ondersteuning vir Bokrugby los vir die wat nog in die groen en goud glo. (Ongeag hul vertonings) Almal wil tog ‘n silwer randjie iewers aan ‘n donker wolk sien. Ek sien dit…..en so ook talle ander.
Ek stem saam met die meeste kommentare. Die Springbokke is op die “regte pad”. Ek is ook krities oor sekere aspekte van hul spel, maar is in die algemeen tevrede. Dit het immers gelyk of die ouens wil speel. Ek dink met die regte kombinasies en paar veranderings kan die Springbokke die All Blacks looi. Ons grootste vyand teen die All Blacks is onsself. As jy in die All Blacks se gemaksone in beweeg raak hulle verboureerd. Speel in hul gesigte duik hulle “dood” , gee hulle geen beweegruimte en siedaar die veldslag is half gewonne . Geen span hou daarvan om op hul agterpote gehou te word nie. Die goue reel teen die All Blacks is, jy slaan eerste. Hulle karring, knyp en boelie die Springbokke. Wat doen hulle, hulle reageer. Wat gebeur elke keer met die ou wat tweeds slaan, by word gevang.